УАШ тайёрлашда қишлоқ врачлик пункти ва оилавий поликлиникалар имкониятларидан фойдаланиш ва бунда кафедралар олдида турган вазифалар

Ахмедов Х.С.

Маълумки, ЎзР президентининг бирламчи тиббий-санитария ёрдами муассасалари фаолиятини ташкил этишни янада такомиллаштириш чора-тадбирлариган бағишланган қарорларидан асосий урғулардан бири бу олий тиббиёт ўқув юртларидаги ўқув жараёни, малакали УАШ тайёрлашга қаратилганлигидир. Шу сабабли ҳозирги кунда Тошкент тиббиёт академияси олдига малакали, рақобатбардош, эркин фикрлай оладиган, қобилиятли, яъни, соғлиқни сақлаш тизимининг бирламчи бўғинида профилактик вазифаларни ташкиллаштира оладиган умумий амалиёт шифокорини (УАШ) тайёрлаш устувор вазифаси қўйилган. Бу ўз навбатида, ўқув жараёнини оилавий поликлиника (ОП) ва қишлоқ врачлик пункти (ҚВП) шароитида кенг тарқалган касалликларни даволай оладиган, профилактика усули ва тамойилларини биладиган ҳамда беморларни диспансеризация ва реабилитация қила оладиган УАШ тайёрлаш томонга йўналтиришни талаб қилади. Шунинг учун академиямизда бу орқали бир бири билан узвий боғлиқ бўлган икки масала, яъни ОП ва ҚВПда беморларни олиб бориш тамойилларини биладиган мутахассисни тайёрлаш ҳамда талабаларда клиник фикрлашни шакллантиришга йўналтирилган ўқув жараёни самарасининг оширилиши ҳал қилиш орқали амалга оширилади. Ушбу мақсаднинг амалга оширилишини таъминлаш учун янги ёндашувлар зарур, хусусан, таълим жараёнини реал вазиятга яқинлаштириш, яъни талабаларни бўлажак иш жойларида ўқувни ташкиллаштириш орқали уларда билим ва кўникмаларни шакллантиришни талаб этади. Шунинг учун бу масалалар юзасидан ТТАда ўқув жараёнини мувофиқлаштиришда қуйидаги ишлар амалга оширилди:

* даволаш ва тиббий-педагогика факультетларининг 1, 2 ва 3-сон ички касалликлар, хирургик касалликлар, 2-сон болалар касалликлари ва 2-сон акушерлик ва гинекология кафедралари УАШ тайёрлашда асосий ўқув базаларидан ташқари уларга Тошкент шахардаги ОП ва 2017 йил январь ойидан бошлаб Тошкент вилояти Зангиота туманида жойлашган ҚВП ўқув базалари ташкил қилинди (1-жадвалда келтирилган).

1-жадвал

УАШ тайёрлашда таянч кафедраларга бириктирилган базалар

|  |  |  |
| --- | --- | --- |
| Кафедралар | Оилавий поликлиника | ҚВП |
| 1-сон ички касалликлар | №15, №17, №40 | «19-ҚОП» |
| 2-сон ички касалликлар | Олмазор тумани кўп тармоқли поликлиника, № 44 | «21-ҚОП»  “А.Умаров” ҚВП |
| 3-сон ички касалликлар | № 3, № 9, №16 | «22-сон ҚОП» |
| 2-сон болалар касалликлари | №15, №18, № 51, №58, № 59 | «Иттифоқ» |
| Хирургик касалликлар | № 8, №14, №44, №58 | «Кизғалдоқ» |
| 2-сон акушерлик  ва гинекология | № 15, № 16, № 37, №37 | «Ибн Сино»  «20-ҚОП» |

* Зангиота тумани ТБ ва ТТА билан тузилган шартнома асосида ҚВП ва ҚОПларда ўқув жараёни йўлга қўйилди.
* Ўқув базаларда ОП ва ҚВПнинг иш тартибига мослаштирилган кун тартиби асосида амалий машғулотлар ўтказилиши йўлга қўйилди.
* ҚВП ва ОПларда талабаларнинг бевосита беморлар билан ишлаш ва амалий кўникмаларни ўзлаштиришга қаратилган ўқув жараёни йўлга қўйилди.
* Педагог ходимлар ва ўқув базалардаги УАШ ўртасидаги ҳамкорликлар ўрнатилди хамда амалий консультатив ёрдам йўлга қўйилди.

Бугунги кунда ҚВП, ҚОП ва ОП ўқув жараёнидаги ўрни ўрганиш мақсадида **SWOT** доирасида тахлил қилиниб қуйидаги хулосаларга келинди:

**Кучли томонлари:**

* Реал вазиятда ўқув жараёни
* Умумий амалиёт врачи билан биргаликда бемор қабули
* Турли тоифадаги беморлар, хавф гуруҳлар мавжудлиги
* Асбоб-ускуналар (офтальмоскоп, отоскоп, риноскопия, пикфлуометр ва бошқалар) мавжудлиги

**Заиф томонлари:**

* ҚВП, ҚОП узоқ жойлашганлиги
* Хужжатлар кўплиги
* ҚВП, ҚОП эстетик кўринишдаги муаммолар
* Қулайликлар доирасидаги муаммолар
* Жихозлар билан таъминланишдаги муаммолар

**Имкониятлари:**

* Бириктирилган аҳоли
* Асбоб-ускуналар дан фойдаланиш имконияти
* Лаборатория мавжудлиги
* Беморларни кузатув ва мониторинг (диспансеризация) қилиш имконияти
* Профилактик кўрикда иштирок қилиш имконияти
* Кундузги стационар
* Талабаларда мотивацияларни уйғотишга қаратилган механизмларни яратишдаги имкониятлар

**Хавф томонлари:**

* Талабаларда ўқишга қизиқиш ва мотивация йўқолиши

**Шу тахлиллар асосида ОП ва ҚВП да ўқув жараёни қуйидагиларга йўнатирилиш мақсадга мувофиқдир:**

* касалликдан соғломлаштиришга
* даволашдан профилактикага
* битта кўрикдан узлуксиз кузатувга
* тор мутахассисдан УАШга

**УАШни тайёрлашда таянч бўлган кафедраларда ОП ва ҚВП имкониятларидан фойдаланишда турган вазифалар:**

* Профилактик фикр юритиш кўникмаларни шакллантириш
* УАШ томонидан кўрсатилиши лозим бўлган амалий кўникмаларни шакллантириш.
* ҚВП ва ОП шароитида бажарилиши лозим бўлган “мустақил ишлар” ўрнини кучайтириш.
* ҚВП ва ОПларда педагог ходим ва талабалар ёрдамида “Саломатлик мактаблари” ни ташкиллаштириш ва уларда уларнинг иштирокини таъминлаш.
* Хужжатлар юритилиши юзасидан кўникмаларни шакллантириш.
* ҚВП шароитида беморларни олиб бориш, мониторинг ва диспансеризация ҳамда реабилитация тамойилларига ўқитиш.
* УАШ тайёрлашда ҚВПдаги реал вазиятдаги мавжуд муаммо ва эҳтиёжларни инобатга олиш.
* Кўп учрайдиган патологик ҳолат ва касалликлар муаммолари ечимини ҳал қилиш учун билим, маҳорат ва кўникмаларни ўзлаштиришга қаратиш.
* Талабаларда аҳоли ўртасида профилактик тадбирларни амалга ошириш йўлидаги кўникмаларни шакллантириш мақсадида “хавф гурухлар билан ишлаш” тадбирларида иштирокини таъминлаш.

**ҚВП ва ОП ларда ўқув жарёнини яхшилашга қаратилган таклифлар:**

1. Талабаларда мотивацияни уйғотишга қаратилганрағбатлантириш механизмларни яратиш. Бунинг учун талабага оралиқ ва якуний назоратга қуйидаги келтирилган мустақил бажарган ишлар ҳисобига қўшимча баллар бериш:

* Беморлар мониторингида иштироки (масалан, УАШ участкасида гипертония касаллигига чалинган беморларда офтальмоскопия ўтказиши);
* Профилактик тиббий кўрикдаги иштироки;
* Қўшимча равишда фаол ва пассив ташрифлар;
* ҚВП ёки ОПда бириктирилган ахоли ичида касаллик кўрсаткичлари тахлиллари асосидаги профилактик чора-тадбирлар юзасидан берган таклифлари.

1. Талабаларда волонтёрлик харакатни шакллантириш.Бунинг учун талабага Давлат якуний аттестациясига волонтёрлик ишлар ҳисобига қўшимча баллар бериш.
2. Стационар ва поликлиникаларда ўқув жараёнидаги мувофиқлаштириш. Бунинг учун таянч кафедраларда амалий машғулотларни стационар ва ҚВП ёки ОП ўқув аниқ мақсадларни белгилаш:

* *Стационарда қуйидаги кўникмаларни шакллантириш:*

1. нозологик клиник фикрлашдан синдромал фикрлаш кўникмаларни шакллантириш;
2. муаммога йўналтирилган клиник вазият ечимини қабул килиш кўникмаларини шакллантириш;
3. шахслараро кўникмаларни шакллантириш;
4. клиник текшириш усуллари кўникмаларини шакллантириш;

* *Ўқув модули ёки лабораторияда:* муляж, фантом ва асбоб - ускуналарда амалий кўникмаларни автоматизм даражасида шакллантириш.

*ҚВП ёки ҚОП ҳамда ОП да қуйидаги кўникмаларни шакллантириш:*

* касаллик профилактикаси;
* бемор мониторинги;
* диспансеризация;
* хавф гуруҳлар билан ишлаш;
* соғломлаштириш.

1. Ахборот технологияларни кенг фойдаланиш:

* Талабалар ёрдамида бириктирилган ахоли электрон маълумотлар базасини яратиш.